
‏25 אוגוסט 2026
‏י"ב אלול תשפ"ו
סימוכין: 747060


פרוטוקול ועדת כספים מיום 25/08/26

שמות חברי הוועדה הנוכחים:
דני הרוש– יו"ר הוועדה
ממה שיינפין – חבר הוועדה
אמיר קולמן – חבר הוועדה
לירית שפיר שמש – חברת הוועדה 
הדר לביא – חברת הוועדה

שמות מוזמנים שנכחו:
צחי בן אדרת, רו"ח – גזבר העירייה
פירי לוי – מנהלת אגף תקציבים
איילת נהרי עובד –  רו"ח, מנהלת תקציב פיתוח 
לינור גיירו– מנהלת לשכת גזבר


שמות חברי הוועדה שלא נכחו:
יעל סער – חברת הוועדה
אורן כהן – חבר הוועדה


סדר יום:
1. העברות מסעיף לסעיף שוטף.
2. העברות מסעיף לסעיף תקציב פיתוח.


צחי בן אדרת: יש 2 נושאים על סדר היום. 

העברות מסעיף לסעיף שוטף
פירי לוי: 3 העברות סה"כ. העברה 1 פרסום דרושים, אנו רוצים להגדיל הוצאות ע"ח רזרבה. ביצוע חזוי. העברה שנייה מבקשים להפחית נוער בסיכון 200,000 ש"ח כנגד מימון פעילות מפעל המים. העברה שלישית ממיינים משכר לעבודה בחשבונית בעקבות יציאת עובדת לחל"ת, חופשת לידה. יש שאלות?
הדר לביא: מה תכלית הכסף של העברת מפעל המים?
פירי לוי: מכסים הוצאות מלחמה, לא חסרות הוצאות. אוספים איפה שאפשר ומעבירים את הכספים להוצאות מלחמה.
צחי בן אדרת: את שואלת לגבי הפקודה של ההעברה?
הדר לביא: מה זה כיסוי הוצאות מלחמה לנוער בקהילה?
צחי בן אדרת: תקצבנו 200,000 ש"ח לנוער בסיכון, זה סעיף מתוקצב. מפעל המים אישר את התמיכות שלו, הוא ישלם באופן ישיר סכום זה לספקים ולכן אנחנו מאפסים את הסעיף. עשינו זאת גם בשנה שעברה וגם לפני שנתיים. 
דני הרוש: אמיר, זה התיק שלך, כל שנה קיבלת הקצבה למפעל המים במסגרת התמיכות. זה מה שיש כל שנה.
אמיר קולמן: למיטב זכרוני זה חלק מהפעילות.
צחי בן אדרת: אני אשיב. למעשה מפעל המים משלם במקום העירייה כי אישר את זה בתמיכות. לכן הסעיף לכאורה מתייתר. אף אחד לא נפגע, זה חלק ממנגנון התמיכות של מפעל המים. כך אנו משלמים את זה.
הדר לביא: למה לא משאירים את הסכום לנוער בסיכון?
צחי בן אדרת: אני מגדיל את הרזרבה. לקחתי בחשבון את הסכום, אבל זה לא מתוקצב, אני חייב לתקצב את זה. זה נכנס לרזרבה. ברגע שמפעל המים משלם, אני מוריד את זה. כל הכסף נכנס לרזרבה, זו הפקודה. כשנרצה לקחת מהרזרבה למלחמה וכו', נבקש מכם. 
זה לא מכסה את הוצאות המלחמה. יש פקודה, מכסים מול הגדלת הרזרבה. הגדלנו את הרזרבה ב-200,000. כשנרצה להשתמש ברזרבה למלחמה או כל פעילות אחרת, נבוא אליכם ולמועצה לבקש לסעיף המיועד. 
הדר לביא: אנו עדיין בשוטף פלוס 90.
צחי בן אדרת: זו פעולה לרזרבה. מלחמה זה יכול להיות גם חוסר בגביית ארנונה או מימון החזר להורים.
פירי לוי: לכך התכוונתי.
הדר לביא: אפשר להתקדם.
דני הרוש: מאושר פה אחד?
כן.

החלטה
אושר פה אחד.



העברות מסעיף לסעיף תקציב פיתוח
איילת נהרי עובד: העברה ראשונה תב"ר חינוך, שיפוץ בי"ס חב"ד משנת 24, ונותר תשלום. התשלום ממשרד החינוך ואין השפעה תקציבית. 
העברה שנייה מיון בין 2 תב"רים. במסמך המקורי שנשלח לפני הוועדה היתה טעות קטנה, שההעברה היא בעצם לא מהכנסות חיצוניות שהיו בשיקום אספלט ומגרשי ספורט אלא העברה בין קרנות הרשות מתב"ר אחד לשני מטעמי ניהול, כדי להציג את הכספים שאנו רוצים להשתמש בהם לא לטובת שיקום מגרשי ספורט אלא שדרוג.
העברה נוספת קרן תמריץ דיור בגין מענק ממשרד הפנים. מדובר בסעיף מאזני, לכן מגדיל את הקרן עצמה. זה בתחתית הטבלה. 
דני הרוש: יש שאלות? אפשר לאשר פה אחד?
כן.

החלטה
אושר פה  אחד.

